CELEX: 62019TN0314
Language: da
Date: 2019-05-22 00:00:00
Title: Sag T-314/19: Sag anlagt den 22. maj 2019 — Fundación Tecnalia Research & Innovation mod Kommissionen

8.7.2019   
            
            
               DA
            
            
               Den Europæiske Unions Tidende
            
            
               C 230/64
            
         
      Sag anlagt den 22. maj 2019 — Fundación Tecnalia Research & Innovation mod Kommissionen
      (Sag T-314/19)
      (2019/C 230/77)
      Processprog: spansk
      
         Parter
      
      
         Sagsøger: Fundación Tecnalia Research & Innovation (Donostia-San Sebastián, Spanien) (ved advokaterne P. Palacios Pesquera og M. Ríus Coma)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Nærværende søgsmål og de i denne forbindelse fremsatte anbringender antages til realitetsbehandling.
               
            
                  —
               
               
                  De i sagen fremsatte anbringender tiltrædes og som følge heraf:
                  
                              a)
                           
                           
                              Fastslås det, at der ikke er grundlag for at bringe projektet BreadGuard til ende, og som følge heraf indstilles den hertil hørende kontradiktoriske procedure.
                           
                        
                              b)
                           
                           
                              Subsidiært tilpligtes Kommissionen at betale de beløb, som svarer til det arbejde, som TECNALIA faktisk har udført, og til at undlade at kræve tilbagebetaling af de støttebeløb, som er tildelt for projektet BreadGuard, og som TECNALIA har modtaget med henblik på gennemførelse af projektet.
                           
                        
                              c)
                           
                           
                              Mere subsidiært annulleres afgørelsen om at afslutte projektet, og det bestemmes, at den kontradiktoriske procedure rulles tilbage, indtil de mangler, som TECNALIA har fastslået og henledt opmærksomheden på i stævningen, er afhjulpet.
                           
                        
                              d)
                           
                           
                              Det fastslås under alle omstændigheder, at der ikke er grundlag for at fastslå, at TECNALIA har begået alvorlige forsømmelser i forbindelse med udøvelsen af sit hverv.
                           
                        
            
                  —
               
               
                  EU-Generaldirektoratet for Forskning og Innovation tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Nærværende søgsmål er rettet mod afslutningen af den kontradiktoriske procedure med hensyn til projekt FP7-KBBE-2013-613647 BREADGUARD Grant Agreement, som var genstand for Request for Redress, der blev afvist ved meddelelse af 22. marts 2019.
      Til støtte for søgsmålet har sagsøgeren anført fem anbringender.
      
                  1.
               
               
                  Første anbringende om, at TECNALIA ikke har tilsidesat Grant Agreement
                  
                              —
                           
                           
                              Det gøres i denne henseende gældende, at der foreligger en anvendelse, der er udtryk for misbrug, af Grant Agreement, idet det lægges til grund, at der foreligger en overtrædelse af denne aftales artikel II.38,1.b), L I.38.1.c), II,38.1.f) og II.38,1,1), selv om det er godtgjort, at TECNALIA ikke har undladt at opfylde indholdet i Grant Agreement i forhold til alle de uregelmæssigheder og overtrædelser, der er fastslået i afgørelsen om at afslutte projektet.
                           
                        
            
                  2.
               
               
                  Andet anbringende om, at der foreligger en anvendelse, der er udtryk for misbrug, af artikel II.38 i Grant Agreement
                  
                  
                              —
                           
                           
                              Det gøres i denne henseende gældende, at der foreligger en anvendelse, der er udtryk for misbrug, af artikel II.38,1,1), i Grant Agreement, idet det er fastslået, at TECNALIA har gjort sig skyldig i alvorlige forsømmelser i forbindelse med udøvelsen af sit hverv.
                           
                        
            
                  3.
               
               
                  Tredje anbringende om, at der foreligger en anvendelse, der er udtryk for misbrug, af artikel II.38, 1,1), i Grant Agreement
                  
                  
                              —
                           
                           
                              Det gøres i denne henseende gældende, at der foreligger en anvendelse, der er udtryk for misbrug, af artikel II.38 i Grant Agreement ved anordningen af afslutningen af projektet BreadGuard, idet ansvaret er pålagt hele konsortiet i sin helhed.
                           
                        
            
                  4.
               
               
                  Fjerde anbringende om, at der foreligger en overtrædelse af artikel II.23.5 i bilag II til Grant Agreement
                  
                  
                              —
                           
                           
                              Det gøres i denne henseende gældende, at der foreligger en tilsidesættelse af indholdet af bilag II til Grant Agreement i BreadGuard-projektet, idet Europa-Kommissionen ikke har oplyst identiteten på de uafhængige eksperter, der underskrev de sagkyndige erklæringer, som den anfægtede afgørelse er baseret på, hvorved TECNALIA blev hindret i at anfægte denne.
                           
                        
            
                  5.
               
               
                  Femte anbringende om, at den omstændighed, at en af støttemodtagerne har anerkendt de faktiske omstændigheder, er irrelevant
                  
                              —
                           
                           
                              Det gøres i denne henseende gældende, at Kassel Universitets indlæg i den kontradiktoriske procedure i dennes egenskab af støttemodtager under BreadGuard-projektet og FoodWatch-projektet er irrelevant.